CELEX: 62005CA0299
Language: el
Date: 2007-10-18 00:00:00
Title: Υπόθεση C-299/05: Απόφαση του Δικαστηρίου (δεύτερο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Ευρωπαϊκού Κοινοβουλίου, Συμβουλίου της Ευρωπαϊκής Ενώσεως (Προσφυγή ακυρώσεως — Κοινωνική ασφάλιση — Κανονισμός (ΕΟΚ) 1408/71 — Άρθρα 4, παράγραφος 2α, και 10α — Παράρτημα IIα — Κανονισμός (ΕΚ) 647/2005 — Ειδικές μη ανταποδοτικού χαρακτήρα παροχές σε χρήμα)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/4
            
         Απόφαση του Δικαστηρίου (δεύτερο τμήμα) της 18ης Οκτωβρίου 2007 — Επιτροπή των Ευρωπαϊκών Κοινοτήτων κατά Ευρωπαϊκού Κοινοβουλίου, Συμβουλίου της Ευρωπαϊκής Ενώσεως
   (Υπόθεση C-299/05) (1)
   
   (Προσφυγή ακυρώσεως - Κοινωνική ασφάλιση - Κανονισμός (ΕΟΚ) 1408/71 - Άρθρα 4, παράγραφος 2α, και 10α - Παράρτημα IIα - Κανονισμός (ΕΚ) 647/2005 - Ειδικές μη ανταποδοτικού χαρακτήρα παροχές σε χρήμα)
   (2008/C 64/04)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M.-J. Jonczy, D. Martin και V. Kreuschitz)
   
      Καθών: Ευρωπαϊκό Κοινοβούλιο (εκπρόσωποι: G. Ricci και Α. Τρουπιώτη), Συμβούλιο της Ευρωπαϊκής Ενώσεως (εκπρόσωποι: M. Veiga, J. Leppo και G. Curmi)
   
      Παρεμβαίνοντες υπέρ των καθών: Δημοκρατία της Φινλανδίας (εκπρόσωποι: T. Pynnä, J. Heliskoski και E. Bygglin), Βασίλειο της Σουηδίας (εκπρόσωποι: A. Kruse και R. Sobocki), Ηνωμένο Βασίλειο της Μεγάλης Βρετανίας και Βόρειας Ιρλανδίας, (εκπρόσωποι: E. O'Neill και C. Vajda)
   Αντικείμενο της υποθέσεως
   Ακύρωση των διατάξεων του παραρτήματος I, σημείο 2, του κανονισμού (ΕΚ) 647/2005, της 13ης Απριλίου 2005, για την τροποποίηση των κανονισμών (ΕΟΚ) 1408/71 του Συμβουλίου περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και (ΕΟΚ) 574/72 του Συμβουλίου περί του τρόπου εφαρμογής του κανονισμού (ΕΟΚ) 1408/71, οι οποίες αφορούν τις ενότητες ΚΓ. Φινλανδία, στοιχείο β', ΚΔ. Σουηδία, στοιχείο γ', και ΚΕ. Ηνωμένο Βασίλειο, στοιχεία δ', ε', και στ' (ΕΕ L 117, σ. 1) — Ειδικές μη ανταποδοτικού χαρακτήρα παροχές σε χρήμα
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Ακυρώνονται οι διατάξεις του σημείου 2 του παραρτήματος I του κανονισμού (ΕΚ) 647/2005 του Ευρωπαϊκού Κοινοβουλίου και του Συμβουλίου, της 13ης Απριλίου 2005, για την τροποποίηση του κανονισμού (ΕΟΚ) 1408/71 του Συμβουλίου περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και του κανονισμού (ΕΟΚ) 574/72 του Συμβουλίου περί του τρόπου εφαρμογής του κανονισμού (ΕΟΚ) 1408/71, διατάξεις οι οποίες απαντούν ως «Φινλανδία», στοιχείο β', «Σουηδία», στοιχείο γ', και «Ηνωμένο Βασίλειο», στοιχεία δ' έως στ'.
            
         
               2)
            
            
               Διατηρούνται τα αποτελέσματα του επιδόματος διαβιώσεως αναπήρου, το οποίο απαντά ως «Ηνωμένο Βασίλειο», στοιχείο δ', του παραρτήματος IIα του κανονισμού 1408/71 του Συμβουλίου, της 17ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΟΚ) 118/97 του Συμβουλίου, της 2ας Δεκεμβρίου 1996, ο οποίος τροποποιήθηκε ακολούθως με τον κανονισμό 647/2005, αποκλειστικά και μόνο ως προς το τμήμα «κινητικότητα», προκειμένου να ληφθούν, εντός εύλογης προθεσμίας, τα πρόσφορα μέτρα ώστε να κατοχυρωθεί η εγγραφή του στο εν λόγω παράρτημα.
            
         
               3)
            
            
               Το Ευρωπαϊκό Κοινοβούλιο και το Συμβούλιο της Ευρωπαϊκής Ενώσεως φέρουν τα δικαστικά έξοδά τους και ισοβαρώς τα έξοδα της Επιτροπής των Ευρωπαϊκών Κοινοτήτων.
            
         
               4)
            
            
               Η Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και Βόρειας Ιρλανδίας φέρουν τα δικαστικά έξοδά τους.
            
         
      (1)  ΕΕ C 243 της 1.10.2005.